สกู๊ป : เอกชนเชื่อมั่นเศรษฐกิจไทย จีดีพีโตขึ้น 3.6
ภาคเอกชนวิเคราะห์สถานการณ์แนวโน้มเศรษฐกิจไทยปี 2561 มีแนวโน้มที่จีดีพีจะโตขึ้นถึงร้อยละ 3.6 โดยส่วนใหญ่มากจากปัจจัยการส่งเสริมการลงทุนของรัฐบาล และความเปลี่ยนแปลงในเศรษฐกิจโลกที่ปรับตัวดีขึ้น

เศรษฐกิจโลกที่เปลี่ยนแปลงและมีความผันผวนด้วยปัจจัยหลายด้าน  ทำให้ประเทศไทยเองต้องเตรียมการรับมือเพื่อไม่ให้ส่งผลเสียต่อภาพรวมทางเศรษฐกิจ แม้ว่าจะมีในปีนี้รัฐจะภาษีทะลุเป้าหมาย 1.25 หมื่นล้านบาท ซึ่งตัวเลขนี้สะท้อนได้ว่ามาจากปัจจัยการค้าขายส่งออกของไทยนั้นปรับตัวดีขึ้น และเชื่อว่าในภาพรวมนี้เศรษฐกิจไทยกำลังขยายตัวได้อย่างดีต่อเนื่องไปจนถึงปี 2561

ศูนย์วิจัยเศรษฐกิจ ธนาคารไทยพาณิชย์ หรือ อีไอซี ได้ประเมินว่า ปรับเพิ่มประมาณการณ์อัตราการขยายตัวของเศรษฐกิจ หรือ จีดีพี เติบโตขึ้นร้อยละ 3.6 ส่วนการส่งออกในปีนี้คาดว่าจะมากกว่าร้อยละ 7 ซึ่งถือเป็นตัวเลขที่ดีที่สุดในรอบ 6 ปีที่ผ่านมา โดยเหตุผลเนื่องจาก เศรษฐกิจขนาดใหญ่อย่างสหรัฐอเมริกา สหภาพยุโรป และญี่ปุ่น ฟื้นตัวได้พร้อมกันเป็นครั้งแรกในรอบหลายปี

โดยสินค้าสำคัญที่ทำให้เศรษฐกิจได้ชายตัวนั่นก็คือ โดยสินค้าเกษตร อาหารและเครื่องดื่ม และชิ้นส่วนอิเล็กทรอนิกส์ ที่ต่างประเทศยังคงต้องการและให้ความมั่นใจต่อคุณภาพของสินค้าที่มาจากไทยจำนวนมาก

 แม้ว่าภาพรวมการเติบโตทางเศรษฐกิจไทยจะสดใสขึ้น แต่ศูนย์วิจัยอีไอซียังมีข้อกังวลในเศรษฐกิจระดับครัวเรือนที่ยังคงซบเซา อันเนื่องมาจากรายได้ของเกษตรกรที่ลดลงในช่วงครึ่งปีแรก และไม่มีแนวโน้มที่จะเกิดการเป็นหนี้ใหม่ ๆ อีกทั้งยังมีภาระหนี้เดิมในระดับสูง ประกอบกับมีการปรับมาตรการควบคุมสินเชื่อบัตรเครดิตและสินเชื่อส่วนบุคคลตามขั้นรายได้ใหม่ที่เริ่มมีผลแล้ว ทำให้ประชาชนมีความระมัดระวังที่จะใช้จ่ายเงินจนทำให้เศรษฐกิจชะลอการขยายตัวในช่วงนี้ แต่ก็ยังอยู่ในระดับที่มีความน่าพอใจอยู่

ด้วยนโยบายของรัฐบาลในการผลักดันและส่งเสริมอย่างเต็มที่ ให้เกิดการขยายตัวทางเศรษฐกิจ อาทิ โครงสร้างพื้นฐานด้านการคมนาคมขนส่งของภาครัฐ การลงทุนโครงการระเบียงเศรษฐกิจภาคตะวันออก หรือ อีอีซี ส่งผลนักลงทุนต่างชาติได้เข้ามาเพิ่มการลงทุนมากขึ้นอย่างเห็นได้ชัด มีอัตราการผลิตที่เพิ่มขึ้นซึ่งปัจจุบันอยู่ที่ร้อยละ 62 ซึ่งถือว่าสูงสุดในรอบ 3 ปี และอีก 2 ปีข้างหน้าก็เชื่อว่าจะมีการลงทุนอีคอมเมิร์ชถึง 20,0000 ล้านบาทในประเทศ ซึ่งถือเป็นความสำเร็จที่รัฐบาล พลเอก ประยุทธ์ จันทร์โอชา กำลังผลักดันให้เกิดเป็นรูปธรรมนับจากนี้